1. **ПРОГРАМ РАДА БИБЛИОТЕКАРА**

**I. ПЛАНИРАЊЕ И ПРОГРАМИРАЊЕ ОБРАЗОВНО-ВАСПИТНОГ РАДА**

1. Планирање набавке литературе и периодичних публикација за ученике, наставнике и стручне сараднике,
2. Израда годишњег, месечних и оперативних планова,
3. Планирање и програмирање рада са ученицима у школској библиотеци,
4. Израда програма рада библиотечке секције,
5. Планирање развоја школске библиотеке и набавка библиотечке грађе потребне за реализацију наставе и образовно–васпитног рада.
6. Систематско информисање ученика и запослених о новим књигама, листовима, часописима;
7. Припремање паноа и тематских изложби о појединим издањима, ауторима, акцијама, јубилејима, важним данима и догађајима и слично;

**II. ПРАЋЕЊЕ И ВРЕДНОВАЊЕ ОБРАЗОВНО - ВАСПИТНОГ РАДА**

1. Учешће у изради годишњег плана рада и самовредновања рада установе,
2. Вођење аутоматизованог библиотечког пословања, са увидом у наставне планове и програме рада школе,
3. Одабирање и припремање литературе и друге грађе за разне образовно-васпитне активности (теоријска и практична настава, допунски и додатни рад, ваннаставне активности ученика и др.),
4. Коришћење сазнања и достигнућа савремене науке, научно проверене методе и резултата сопственог истраживачког рада,
5. Побољшање информационе, медијске и информатичке писмености корисника развијањем критичког односа према различитим информацијама и изворима сазнања и осећаја за естетске вредности.

**III. САРАДЊА СА НАСТАВНИЦИМА**

1. Сарадња са наставницима на промоцији читања ради задовољства кроз све облике образовно-васпитног рада,
2. Сарадња са наставницима у припремању ученика за самостално коришћење разних извора информација,
3. Организовање наставних часова из појединих предмета у школској библиотеци,
4. Тимски рад са наставницима у изради оперативних планова и проналажењу информација за реализацију наставног плана ипрограма,
5. Сарадња са наставницима око утврђивања годишњег плана обраде лектире, и коришћења наставничко - сарадничког дела школске библиотеке,
6. Коришћење ресурса библиотеке у процесу наставе,
7. Набавка и коришћење књижно-библиотечке грађе за наставнике,
8. Систематско информисање корисника школске библиотеке о новоиздатим књигама, стручним часописима и другој грађи, о тематским изложбама у вези с појединим издањима, ауторима, акцијама и јубилејима, и усмено или писмено приказивање појединих књига и часописа,
9. Радионице, предавања и трибине за ученике и наставнике у вези са развијањем социјалних вештина и емоционалном и нтелигенцијом (Комуникација, Толеранција, Људска и дечја права, Подршка, сарадња и поштовање…).

**IV. РАД СА УЧЕНИЦИМА**

1. Планирање активности у раду са ученицима,
2. Сређивање књига на полицама и естетско уређење библиотеке,
3. Упис ђака првака у библиотеку,
4. Сређивање ознака на полицама,
5. Упознавање ученика са радом библиотеке,
6. Упознавање ученика са врстама библиотечке грађе и оспособљавање за самостално коришћење књига, часописа, енциклопедија...
7. Пружање помоћи ученицима у припреми и обради задате теме,
8. Развијање позитивног односа према читању и важности разумевања текста и упућивање ученика на истраживачке методе рада (употреба лексикона, енциклопедија, речника и др.) као и омогућавање претраживања и употребе свих извора за самостално коришћење,
9. Навикавање ученика да пажљиво користе и чувају библиотечку грађу, да развијају навику долажења у школску и јавну библиотеку и да узимају учешћа у њеним културно-просветним активностима у складу са својим интересовањима и потребама (часови библиотекарства и упознавање са радом школских секција, читање, беседништво, стваралаштво, такмичења, квизови о прочитаним књигама, развијање комуникације код ученика и сл.),
10. Пружање помоћи ученицама при избору литературе и некњижне грађе,
11. Подстицање интересовања за читање књига и коришћење библиотечке грађе,
12. Подстицање побољшања информационе, медијске и информатичке писмености ученика, развијањем истраживачког духа и критичког односа према различитим информацијама и изворима сазнања и осећаја за естетске вредности,
13. Подстицање код ученика развоја способност и проналажења, анализирања, примене и саопштавања информација, уз вешто и ефикасно коришћење информационо-комуникационих технологија,
14. Радионице и предавања за ученике и наставнике у вези са развијањем социјалних вештина и емоционалном и нтелигенцијом (Комуникација, Толеранција, Људска и дечја права, Подршка, сарадња и поштовање…).
15. Помоћ ученицима у оспособљавању за решавање проблема, повезивање и примену знања и вештина у даљем образовању и свакодневном животу,
16. Подстицање развоја мотивације за учење, оспособљавање за самостално учење, учење и образовање током целог живота (препоручивање текстова за читање и разговор о прочитаним текстовима),
17. Обележавање важних дана, догађаја, годишњица (Месец књига, Месец школских библиотека, Дан писмености, Дан хране...),
18. Предавања за ученике и рад у радионицама (Здрав живот, Толеранција, Дечја права, Комуникација, Писање писма...).

**V. КУЛТУРНА И ЈАВНА ДЕЛАТНОСТ**

1. Планирање културних садржаја за школску годину,
2. Сајт школе, представљање наше школе ученицима других школа,
3. Сарадња са школама у општини и Градском библиотеком у вези са организовањем књижевних сусрета,
4. Сарадња са школским библиотекарима других школа и Градском библиотеком у обележавању важних дана, годишњица, догађаја,
5. Припремање и организовање прославе важних годишњица у вези са школом и локалном заједницом,
6. Организовање књижевних сусрета,
7. Промоција рада школске библиотеке и школског библиотекара. Стручно усавршавање и остали послови,
8. Праћење педагошке литературе, периодике, стручних рецензија иприказа,
9. Праћење стручне литературе и периодике из областиби блиотекарства,
10. Учествовање у семинарима и стручним саветовањима за школске библиотекаре.

**VI. РАД СА ДИРЕКТОРОМ, СТРУЧНИМ САРАДНИЦИМА, РОДИТЕЉИМА, ОДНОСНО СТАРАТЕЉИМА**

1. Учествовање у припремању годишњег и развојног плана школе,
2. Сарадња са стручним већима наставника, педагогом, психологом и директором школе у вези с набавком и коришћењем књижне и некњижне грађе,
3. Информисање стручних већа, стручних сарадника и директора о набавци нове стручне литературе за предмете, дидактичко-методичке и педагошко-психолошке литературе,
4. Информисање о развоју медијске и информатичке писмености, и упућивање на критички и креативни однос ученика приликом коришћења извора,
5. Припрема заинтересованих за реализацију мултидисциплинарних пројеката, изложби, креативних радионица; за организовање књижевних сусрета и других културних догађаја, као и еколошких пројеката и садржаја у којима се апострофира борба против свих облика зависности,
6. Сарадња око обезбеђивања књижне и некњижне грађе за школску библиотеку коју користе ученици, наставници и стручни сарадници,
7. Припремање и организовање културних активности школе (књижевне трибине, сусрети, разговори, акције прикупљања књига и завичајне књижне и друге грађе, изложбе, конкурси, обележавање значајних јубилеја везаних за школу и просвету: „Месец књиге”, „Светски дан књиге”, „Дечја недеља”, „Дан писмености”, „Дан матерњег језика”, Јубилеј школских библиотека и школских библиотекара и др.),
8. Учешће у припремању прилога за сајт школе,
9. Учешће на родитељским састанцима ради давања информација о читалачким интересовањима и потребама ученика, ради развијања читалачких и других навика ученика и формирању личних и породичних библиотека,
10. Остваривање сарадње са родитељима у вези са развијањем читалачких навика ученика

**VII. РАД У СТРУЧНИМ ОРГАНИМА И ТИМОВИМА**

1. Рад у школским тимовима на изради годишњег и развојног плана школе и школског програма,
2. Рад у стручним тимовима у складу са решењем директора,
3. Рад у стручним тимовима у циљу промовисања школе и прикупљања средстава за обнову књижног фонда,
4. Присуство седницама стручних већа у школи,
5. Присуство седницама наставничког већа.

**VIII. САРАДЊА СА НАДЛЕЖНИМ УСТАНОВАМА, ОРГАНИЗАЦИЈАМА, УДРУЖЕЊИМА И ЈЕДИНИЦОМ ЛОКАЛНЕ САМОУПРАВЕ**

1. Сарадња са другим школама, школском, народном и другим библиотекама на територији локалне самоуправе, управног округа и Републике Србије по питању размене и међубиблиотечке позајмице,
2. Сарадња са локалном самоуправом по питању промоције рада библиотеке и школе,
3. Сарадња са просветним, научним, културним и другим установама (новинско-издавачким предузећима, радио-телевизијским центрима, филмским и позоришним кућама, домовима културе и културно просветним заједницама и организацијама које се баве радом и слободним временом омладине и другим образовним установама),
4. Учешће у раду Друштва школских библиотекара Србије и других стручних друштава у локалној самоуправи и Републици Србији.

**IX. ВОЂЕЊЕ ДОКУМЕНТАЦИЈЕ, ПРИПРЕМА ЗА РАД И СТРУЧНО УСАВРШАВАЊЕ**

1. Праћење и евиденција коришћења литературе у школској библиотеци,
2. Вођење документације о раду школске библиотеке и школског библиотекара – анализа и вредновање рада школске библиотеке у току школске године,
3. Стручно усавршавање – учешће на семинарима, саветовањима и другим скуповима на којима узимају учешће и школски библиотекари.
4. Израда статистике коришћења фонда (месечна и годишња);
5. Организовање и остваривање међубиблиотечке позајмице и сарадње;
6. Остваривање стручних послова (инвентарисање, сигнирање...);
7. Израда извештаја о раду школске библиотеке и библиотекара, анализа и (само)вредновање рада.

**Остварење образовних стандарда**

Реализацијом наведеног програма школски библиотекар ће тако учествовати у остварењу образовних стандарда, нарочито из српског језика и историје. То су стандарди из области:

* Вештина читања и разумевање прочитаног,
* Говорна култура,
* Књижевни језик,
* Писано изражавање и књижевност,
* Истраживање и тумачење историје.

Навешћемо списак образовних стандарди из српског језика за крај четвртог разреда и крај основног образовања и образовне стандарде из историје које ће библиотекар остварити у раду са ученицима и у зајдничком раду са наставницима:

**1СЈ.0.1.1.** Познаје основна начела вођења разговора: уме да започне разговор, учествује у њему и оконча га; пажљиво слуша своје саговорнике

**1СЈ.0.1.2.** Користи форме учтивог обраћања

**1СЈ.0.1.4.** Уме да преприча изабрани наративни или краћи информативни текст на основу претходне израде плана текста и издвајања значајних делова или занимљивих детаља

**1СЈ.0.1.7.** Уме у кратким цртама да образложи неку своју идеју

**1СЈ.0.1.8.** Уме да одбрани своју тврдњу или став

**1СЈ.3.2.1.** Изводи сложеније закључке на основу текста, обједињујући информације из различитих делова дужег текста

**1СЈ.3.2.4.** Изводи сложеније закључке на основу текста и издваја делове текста који их поткрепљују, резимира наративни текст

**1СЈ.3.2.7.** Објашњава и вреднује догађаје и поступке ликова у тексту (објашњава зашто је лик поступио на одређени начин, вреднује крај приче у односу на своја предвиђања током читања текста, износи свој став о догађајима из текста)

**1СЈ.3.3.2.** Јасно структурира текст (уводни, средишни и завршни део текста); добро распоређује основну информацију и додатне информације унутар текста и пасуса

**1СЈ.3.5.1.** Тумачи особине, понашање и поступке ликова позивајући се на текст

**1СЈ.3.5.2.** Уочава узрочно-последичне везе међу догађаијама у тексту

**1СЈ.3.5.3.** Тумачи идеје у књижевноуметничком тексту, аргументује их позивајући се на текст

**CJ.1.2.3.** Саставља једноставан експозиторни, наративни и дескриптивни тексти уме да га организује у смисаоне целине (уводни, средишњи и завршни део текста)

**CJ.1.4.9.** Способан је за естетски доживљај уметничких дела

**CJ.2.1.1.** Чита текст користећи различите стратегије читања: „летимично читање“ (ради брзог налажења одређених информација); читање „с оловком у руци“(ради учења, ради извршавања различитих задатака, ради решавања проблема); читање ради уживања

**CJ.2.2.1.** Саставља експозиторни, наративни и дескриптивни текст, који је целовит и кохерентан

**CJ.2.2.2.** Саставља вест, реферат и извештај

**CJ.2.2.3.** Пише резиме краћег и/или једноставнијег текста

**CJ.2.4.6.** Одређује мотиве, идеје, композицију, форму, карактеристике лика (психолошке, социолошке, етичке) и њихову међусобну повезаност

**CJ.2.4.8.** Уочава разлику између препричавања и анализе дела

**CJ.2.4.9.** Уме да води дневник о прочитаним књигама

**CJ.3.2.1.** Организује текст у логичке и правилно распоређене пасусе, одређује прикладан наслов текста и поднаслове деловима текста

**CJ.3.2.2.** Саставља аргументативни текст

**CJ.3.2.3.** Пише приказ (књиге, филма, позоришне представе и сл.), репортажу и расправу

**CJ.3.4.6.** Тумачи различите елементе књижевноуметничког дела позивајући се на само дело

**CJ.3.4.7.** Изражава свој став о конкретном делу и аргументовано га образлаже

**\*\*\***

**ИС.1.2.2.** Препознаје разлику између текстуалног историјског извора и других текстова познатих ученику, који говоре о истим историјским појавама

**ИС.1.2.3.** Препознаје једноставне и карактеристичне историјске информације дате у форми слике

**ИС.1.2.7.** Зна да исте историјске појаве могу различито да се тумаче

**ИС.1.2.8.** Препознаје различита тумачења исте историјске појаве наједноставним примерима

**ИС.2.2.1.** Уме да закључи о којем догађају, феномену и личности је реч наоснову садржаја карактеристичних писаних историјских извора

**ИС.2.2.4.** Уме да одреди угао гледања на историјску појаву (победника или побеђеног) на основу поређења два историјска извора који говоре о истом историјскомдогађају, феномену

**ИС.2.2.5.** Препознаје да постоји пристрасност у појединим тумачењима историјских личности, догађаја, феномена

**ИС.3.2.1.** Уме да изврши селекцију историјских извора

**ИС.3.2.2.** Уме да анализира и процени релевантност историјског извора

**ИС.3.2.4.** Уме да одреди на основу анализе историјског извора контекст у којем је настао извор и контекст о којем говори извор (идеолошки, културолошки, социјални, политички, географски контекст извора)

**ИС.3.2.6.** Уме да издвоји разлике и сличности у тумачењима и изворима који се односе на исту историјску појаву

**ИС.3.2.7.** Уме да изрази став и мишљење о одређеном тумачењу историјског феномена и да одреди врсту пристрасности (манипулација, пропаганда, стереотип...)

**Остварење исхода из области рада школског библиотекара**

Библиотекар ће, такође, помагати ученицима у остварењу исхода из области информационе, информатичке и медијске писмености који су у вези са наставом ТИО, информатике и грађанског васпитања. Кроз школске пројекте које ће школа реализовати учествоваће и у остварењу образовних стандарда/исхода осталих наставних предмета, кроз упућивање ученика на одговарајуће изворе информација, увођење ученика у истраживачки рад и развијање социјалних вештина код ученика.

**Исходи по областима**

**Библиотека и читање:**

1. Лоцира школску библиотеку, познаје школског библиотекара и учествује у активностима у библиотеци,
2. Зна да школска библиотека има различите материјале и књиге у које могу да се позајме и разуме важност и правилно чување тог материјала,
3. Разуме да су различите врсте књига смештене у различитим деловима библиотеке, зна да пронађе сликовницу или књигу за час,
4. Разуме функцију библиотеке, препознаје различите типове библиотека и користи библиотеку за личне потребе и проналажење информација потребних за школу,
5. Слуша и чита текстове потребне за школу и из задовољства, уме да одреди заплет, ликове, време, место и идеју приче, говори о омиљеним књигама и писцима, разликује чињеницу од измишљене приче, има културу комуникације,
6. Разуме да су књиге из области књижевности – лектире постављене по разредима и уме да пронађе потребну књигу,
7. Разликује основне књижевне жанрове и одређује основне елементе, тему, ликове, заплет, време, место...
8. Чита различиту литературу (књижевност и научна литература) у различитим облицима, потребну за школу и из задовољства и забаве,
9. Уме да подели своје мишљење о прочитаном делу са другима, уме да формулише своје мишљење, јавно га искаже и да учествује у расправи,
10. Разуме појам писмености и разликује појмове читалачка писменост, математичка и научна писменост, као и информациона, информатичка и медијска писменост,
11. Разуме важност писмености, нарочито читалачке писмености која је услов успешног учења и образовања.

**Информациона писменост:**

1. Разуме да на питања може да се одговори проналажењем информација, разуме шта је информација и зна да је пронађе уз помоћ библиотекара,
2. Разуме да је погрешно преписивати од неког аутра или друга у одељењу и то представити као свој рад,
3. Одређује кључне речи потребне за истраживачки рад уз помоћ библиотекара / наставника,
4. Прикупља информације и проналази одговор на питање користећи различите изворе информација, штампане, електронске, људске изворе...
5. Прави белешке о прикупљеним информацијама и изводи закључке, прави листу коришћених извора,
6. У истраживачком процесу одлучује која је информација потребна, налази штампане и електронске изворе, проверава изворе, вреднује и користи информације,
7. Комбинује информације, закључује, ствара ново знање, презентује закључке на различите начине.

**Социјалне вештине - сарадња са вршњацима и толеранција**

1. Сарађује са вршњацима, користи технологију у комуникацији са њима ради решавања задатка/проблема, разговара о својим идејама, уме да формулише своје мишљење, јавно га искаже и да учествује у расправи и показује толеранцију за другачије ставове,

2. Препознаје право да може да изрази своје мишљење на одговарајући начин, чак и кад је другачије од идеја других, уме да формулише своје мишљење и да учествује у расправи,

3. Сарађује са вршњацима у изради пројекта и презентацији кроз различите медије, уме да се обраћа публици и јасно изнесе ставове и идеје, има изграђену културу комуникације (културу сопственог изражавања, као и слушање и поштовање туђег мишљења)

**Информатичка писменост**

1. Примењује основне интернет претраживаче за тражење информација

2. Прихвата процедуре важне за сигурност на интернету, посебно важност чувања личних података

3. Користи интернет одговорно и ефикасно, поштује процедуре сигурности, користи различите медије и онлајн апликације за уметничко и лично исказивање.

**Медијска писменост**

1. Препознаје информације у свакодневним порукама кроз различите медије (рођенданске честитке, разгледнице са распуста, рекламе за играчке, саобраћајни знаци, упозорења), разликује варијанте гласа, звука и израза лица (гласно, тихо, срећан, љут...), Пита и одговара на питања о разлозима и функцији обавештења у различитим медијима (зашто, ко, када, где, како)

2. Препознаје различите медије (књига, ТВ, филм, радио, ЦД, ДВД, имеил, вебстрана, фотографија, новине, рекламе), пита и одговара на питања о разлозима комуникације кроз различите медије, разговара о елементима порука (величина, боја, облик, звук, глас, покрет) различитих медија да би се привукла пажња публике

3. Зна карактеристике блиских медија и разговара о привлачењу пажње публике (домаћин, такмичар, потрошач, публика), интерпретира како ауторова намера и избор визуелних и текстуалних компоненти утиче на осећања публике

4. Разуме да медији преносе информације одређеној публици са одређеним намерама, анализира остварени утицај медија

**Образовни стандарди и исходи се остварују** кроз активности из образовно-васпитне делатности и културне и јавне делатност на часовима библиотекара, часовима библиотечке секције, заједничким часовима са наставницима, кроз обележавање важних дана и догађаја:

* Разговор и промоција читања и учења,
* Читање различитих текстова (књижевноуметничких, научнопопуларних и др.) наглас и разговор о прочитаном,
* Упућивање ученика у проналажење одговарајућих информација из различитих извора информација (књиге, часописи, интернет...) у различитим облицима (штампани, електронски, мултимедијални) потребних за решавање проблема / задатка и упућивање у истраживачки рад,
* Креативни рад ученика (писање различитих текстова на задате теме, писање текстова за литерарне конкурсе, израда ликовних радова као илустрација...)

**Библиотекар ће пратити и оцењивати усвајање образовних стандарда и исхода кроз:**

* Разговор са ученицима о прочитаним текстовима,
* Разговор о коришћеним информацијама за израду задатка/пројекта, поузданости извора информација и начину навођења коришћених извора,
* Читање литерарних радова ученика на различите теме,
* Избор најбољих радова за конкурс, часопис,
* Избор најбољег рецитатора.

Библиотекар ће указати предметном наставнику на постигнућа ученика, која наставник може наградити оценом у вези са одређеним предметом, али и на лоше резултате у некој области које треба побољшати.

**Активности предвиђене овим планом повезане су са циљевима, задацима и активностима из Акционог плана библиотекара, посебно важни циљеви за ову школску годину су:**

* Подстицање ученика на читање књижевних дела и читање ради задовољства и забаве,
* Подстицање ученика на креативност и стваралаштво, писање састава,
* Побољшање информационе писмености ученика,
* Развијање информатичке писмености код ученика.

**НАЧИН ОСТВАРИВАЊА ПРОГРАМА**

Основе програма рада школског библиотекара усклађене су са Законом о основном образовању, Законом о основама система образовања и васпитања, плановима и програмима образовно-васпитног рада у свим подручјима рада, функцијама и задацима школске библиотеке у основношколском образовању.

Вишегодишњи (перспективни) и годишњи (глобални) програм рада школског библиотекара заснива се на плановима и програмима образовно-васпитног рада одговарајућих подручја рада, програму рада школе и овом програму рада школског библиотекара. Годишњим програмом рада школске библиотеке утврђују се задаци и послови, који се даље разрађују и конкретизују у оперативним плановима рада.

Оперативним плановима рада утврђујем и методологију и динамику реализације свих предвиђених задатака, као и њихове извршиоце. Посебно разрађујем програм рада школске библиотечке секције чији је стручни водитељ библиотекар. Остварујући циљ и задатке основног образовања и васпитања сарађујем са стручним и другим органима школе и друштвене средине у унапређивању образовно-васпитног процеса, обезбеђивању услова за свестрани развој и афирмацију ученика и јавну делатност школе.

Реализацијом наведеног програма ћу учествовати у остварењу образовних стандарда, нарочито из српског језика и историје. То су стандарди из области:

* Вештина читања и разумевање прочитаног,
* Говорна култура,
* Књижевни језик,
* Писано изражавање и књижевност,
* Истраживање и тумачење историје.

Такође ћу помагати ученицима у остварењу исхода из области информационе, информатичке и медијске писмености који су у вези са наставом ТИО, информатике и грађанског васпитања.

Образовне стандарде и исходе ћу остваривати кроз активности из образовно-васпитне делатности и културне и јавне делатност на часовима библиотекара, часовима библиотечке секције, заједничким часовима са наставницима, кроз обележавање важних дана и догађаја:

* Разговор и промоција читања и учења,
* Читање различитих текстова (књижевноуметничких, научнопопуларних и др.) наглас и разговор о прочитаном,
* Упућивање ученика у проналажење одговарајућих информација из различитих извора информација (књиге, часописи, интернет...) у различитим облицима (штампани, електронски, мултимедијални) потребних за решавање проблема / задатка и упућивање у истраживачки рад,

Креативни рад ученика (писање различитих текстова на задате теме, писање текстова за литерарне конкурсе, израда ликовних радова као илустрација...)

Активности предвиђене овим планом повезане су са циљевима, задацима и активностима из сачињеног Акционог плана библиотекара.

Бринем о реализацији и унапређивању свих предвиђених облика и садржаја рада школске библиотеке. О остваривању програма рада редовно обавештавам директора и Наставничко веће, а преко редовне ревизије библиотечке грађе и Школски одбор.